अविमुक्तेश्वरानंद सरस्वती

**स्वामी अविमुक्तेश्वरानंद सरस्वती** (जनम: 1969; मूल नाँव : उमाशंकर उपाध्याय) भारत के एगो हिंदू धार्मिक नेता हवें। उ उत्तराखंड के जोशीमठ में स्थित हिंदू धर्म के ज्योतिर्मठ के वर्तमान आ 46वां शंकराचार्य होखे के दावा करे लें, बाकी ई मुद्दा विवादित बाटे आ कोर्ट में बिचाराधीन बा। ज्योतिर्मठ आदि शंकराचार्य द्वारा स्थापित चार गो अद्वैत मठन में से एगो ह। इनके गुरु स्वामी स्वरूपानंद सरस्वती, मठ के 45वां शंकराचार्य रहलन जिनकर सितंबर 2022 में निधन हो गइल।

## शुरुआती जीवन आ शिक्षा
अविमुक्तेश्वरानंद 15 अगस्त 1969 के उत्तर प्रदेश के प्रतापगढ़ जिला के ब्राह्मणपुर गाँव में जनमलें आ इनकर संन्यास लेवे से उमाशंकर पाण्डेय नाम रहल। वाराणसी के सम्पूर्णानंद संस्कृत विश्वविद्यालय से शास्त्री आ आचार्य के डिग्री लिहलें। संस्कृत विश्वविद्यालय में पढ़ाई करत घरी छात्र राजनीति में भी सक्रिय रहलें।

## बिबाद
अविमुक्तेश्वरानंद सरस्वती राम मंदिर उद्घाटन, अयोध्या राजनीति आ शंकराचार्य परंपरा के लेके पिछला कुछ साल में विवादन के बीच लगातार चर्चा में रहलन। मुख्य-मुख्य  बिबाद कुछ एह प्रकार रहल:

### शंकराचार्य पद के दावेदारी
अविमुक्तेश्वरानंद कहेलन कि ऊ ज्योतिर्मठ/ज्योतिष पीठ के वैध शंकराचार्य बाड़ें। दूसरा पक्ष कहेला कि ई पद स्वामी वासुदेवानंद सरस्वती के बा, आ नियुक्ति प्रक्रिया संविधान/परंपरा अनुसार ना भइल। एहसे, दोनु पक्ष आपन-आपन वैधता के दावा करत रहलें, जेकरा से विवाद बढ़ल।

### राम मंदिर कार्यक्रम से दूरी

ऊ अयोध्या राम मंदिर प्राण-प्रतिष्ठा कार्यक्रम में ना गइलें। कारण बतावत कहलन कि “धार्मिक आयोजन के राजनीति से जोड़ल ठीक ना हवे।” सरकार पक्ष आ समर्थक लोग एह बात के विरोध कइलें, आ सोशल मीडिया पर बहस तेज हो गइल।

### धार्मिक-राजनीतिक टिप्पणी आ कोर्ट केस
अविमुक्तेश्वरानंद कई बेर केंद्र/राज्य सरकार पर साधु-समाज, गंगा सफाई, आ धर्मस्थल संरक्षण पर सवाल उठावत बयान देत रहलें। समर्थक कहलें कि ऊ “धर्म स्वायत्तता” के आवाज उठावत बाड़ें। विरोधी पक्ष कहलें कि ई टिप्पणी राजनीतिक झुकाव वाला बा।

कुछ मामले (जैसे—धार्मिक स्थल ढहावल, गंगा किनारा संरक्षण, तीर्थ-व्यवस्था) में ऊ कोर्ट तक गइलें। प्रशासन अक्सर उनुकर आरोप खारिज करत रहल, जेकरा से विवाद अउरी खुलल रूप ले लिहल।

## माघ मेला 2025-2026
हाल के माघ मेला में अविमुक्तेश्वरानंद आ मेला प्रशासन के बीच जगह बंटवारा आ कैंप के लोकेशन लेके बड़ बिबाद भइल। प्रशासन कहलस कि उनका शिविर के हिस्सा नियम से बाहर बा, जबकि अविमुक्तेश्वरानंद एह बात के सख्ती से खारिज करत कहेलन कि ई राजनीतिक दबाव में कइल गइल कदम हवे। जगह हटावे के नोटिस, तोड़फोड़ के कार्रवाई आ धरना–विरोध के वजह से ई मामला पूरा मेला में सबसे चर्चित मुद्दा बनल रहल। साधु समाजो दू हिस्सन में बँट गइल—कवनो लोग प्रशासन के सही मानलस, कवनो लोग अविमुक्तेश्वरानंद के पक्ष ले लिहलस। माहौल तनातनी वाला बनल रहल आ मीडिया में लगातार ई विवाद बहस के विषय बनल।

एकरा पाहिले मौनी अमौसा के नहान के दौरान उनके प्रशासन द्वारा पालकी पर सवार हो के नहान घाट ले जाये से रोक दिहल गइल रहल जेकरा चलते ई सगरी बिबाद पैदा भइल।

## यौन शोषण के आरोप
माघ मेला के टकराव के कुछ दिन बाद अविमुक्तेश्वरानंद सरस्वती पर एक महिला साध्वी/सेविका द्वारा यौन शोषण के गंभीर आरोप लगावल गइल। शिकायत दर्ज होतें मामला सामाजिक–राजनीतिक लेवल पर गरम हो गइल काहे कि आरोप लगाने वाली के कहना बा कि वर्षों से दबाव आ उत्पीड़न सहत रहल, जबकि अविमुक्तेश्वरानंद जी ई आरोप के पूरी तरह ‘झूठ’ आ ‘साजिश’ बता रहल बानी। उहे साधु–समाज जे माघ मेला विवाद में बाँटल रहे, अब ई मामला परो बिखर गइल—कवनो लोग निष्पक्ष जांच के बात कर रहल बा, त कवनो लोग एकरा के राजनीतिक बदनामी के अभियान बता रहल बा। मामला पुलिस जांच में बा आ अंतिम तथ्य अभी बाहर ना आइल बा। एह मामिला में इलाहाबाद हाईकोर्ट से उनके फिलहाल गिरफ्तारी से राहत मिलल बाटे।

## संदर्भ

श्रेणी:1969 में जनम
श्रेणी:जियत लोग
श्रेणी:हिन्दू गुरु